संयुक्त राज्य अमेरिका में टीवी विज्ञापन को आम तौर पर सबसे प्रभावी जन बाजार विज्ञापन प्रारूप माना जाता है और इसका पता लोकप्रिय टीवी कार्यक्रमों के दौरान विज्ञापन प्रसार नसमे के लिए ऊंची कीमत वाले टीवी नेटवर्क शुल्क से चलता है। वार्षिक सुपर बाउल अमेरिकी फुटबॉल खेल जितना अपने खेल के लिए मशहूर है उतना ही अपने विज्ञापनों के लिए भी है और इस खेल (90 मिलियन दर्शकों द्वारा देखा जाना वाला) के दौरान 30 सेकंड तक चलने वाले केवल एक टीवी स्पॉट की औसत लागत 3 मिलियन अमेरिकी डॉलर (फरवरी 2011 के अनुसार) तक पहुँच गई है।

आम तौर पर विज्ञापनदाता 18 से 49 वर्ष के लोगों को अपना निशाना बनाना चाहते हैं; बूढ़े दर्शकों में ज्यादातर विज्ञापनदाताओं की कोई रुचि नहीं होती क्योंकि वे अपने खरीदने की आदतों को बदलना नहीं चाहते. लक्ष्यित जनसंख्या के भीतर आने वाले दर्शकों की संख्या कुल दर्शकों की तुलना में विज्ञापन राजस्वों के लिए अधिक महत्वपूर्ण है। "एडवरटाइजिंग एज" के अनुसार 2007-08 सत्र के दौरान "ग्रेस एनाटोमी" प्रत्येक विज्ञापन के लिए 419000 डॉलर चार्ज करने में सक्षम था जबकि इसकी तुलना में सीएसआई के दौरान एक विज्ञापन के लिए केवल 248000 डॉलर चार्ज किया गया था हालाँकि देखा जाए तो "" में लगभग पांच मिलियन दर्शक अधिक थे। जनसांख्यिकीय ताकत के बल पर "फ्रेंड्स" ने "मर्डर, शी रोट" की तरह एक विज्ञापन के लिए लगभग तीन गुना चार्ज किया था जबकि उन सत्रों के दौरान दो श्रृंखलाओं में दर्शकों की कुल संख्या लगभग समान थी जिन सत्रों में उनका एक साथ प्रसारण किया गया था। प्रसारण नेटवर्क युवा दर्शकों द्वारा डीवीआर के बढ़ते उपयोग से चिंतित हैं जिसके परिणामस्वरूप लाइव देखने वाले दर्शकों की संख्या में गिरावट आ रही है और उसके फलस्वरूप विज्ञापन दरों में भी गिरावट आ रही है। इसके अलावा टीवी विज्ञापनदाता कुछ ऐसे दर्शकों की जनसंख्या को भी अपना निशाना बना सकते हैं जो किसी खास जाति, आय स्तर और लिंग से संबंधित हों. हाल के वर्षों में पता चला है कि कार्यक्रम के माध्यम से निशाना बनाए जाने वाले युवा पुरुषों की तुलना में युवा महिलाओं को अपने विज्ञापनों का निशाना बनाना विज्ञापनदाताओं के लिए अधिक फायदेमंद साबित हो रहा है जिसका कारण यह है कि युवा पुरुष महिलाओं की तुलना में कम टीवी देखते हैं।

यूनाइटेड किंगडम में टीवी विज्ञापन को संयुक्त राज्य अमेरिका की तुलना में काफी सस्ता माना जाता है। ब्रिटिश स्थलीय टीवी पर एक विज्ञापन स्लॉट के लिए वर्तमान रिकॉर्ड को "ब्रिटेंस गोट टैलेंट" की 2010 की श्रृंखला के दौरान 30 सेकंड के एक स्लॉट के लिए £250,000 की बोली लगाई गई है।

चूंकि एक एकल टीवी विज्ञापन को कई हफ़्तों, महीनों और यहाँ तक कि कई सालों तक लगातार कई बार प्रसारित किया जा सकता है (टूट्सी रोल कंपनी लगभग तीन दशकों से एक मशहूर विज्ञापन का प्रसारण कर रही है जिसमें कहा जाता है कि "हाउ मेनी लिक्स डज इट टेक टू गेट टू द टूट्सी सेंटर ऑफ ए टूट्सी पॉप?" (हिंदी अनुवर: टूट्सी पॉप के टूट्सी सेंटर तक जाने में कितने लिक्स लगते हैं?)) इसलिए टीवी विज्ञापन निर्माण स्टूडियो अक्सर तीस सेकंड तक चलने वाले एक एकल टीवी स्पॉट के निर्माण में काफी पैसा लगाते हैं। इस विशाल खर्च के परिणामस्वरूप उच्च निर्माण मूल्यों, नवीनतम विशेष प्रभाव प्रौद्योगिकी, सबसे लोकप्रिय हस्तियों और बेहतरीन संगीत वाले कई उच्च गुणवत्ता वाले विज्ञापनों का निर्माण होता है। कई टीवी विज्ञापनों को इतना सजा-धजाकर प्रस्तुत किया जाता है कि उन्हें तीस सेकंड चलने वाली छोटी फिल्म माना जा सकता है; वास्तव में कई फिल्म निर्देशक भी एक्सपोजर पाने और पैसा कमाने के एक साधन के रूप में टीवी विज्ञापनों का निर्देशन करते हैं। फिल्म निर्देशक रिडले स्कॉट के सबसे मशहूर सिनेमाई पलों में से एक टीवी विज्ञापन था जिसे उन्होंने ऐपल मैकिंटोश कंप्यूटर के लिए निर्देशित किया था जिसे 1984 में प्रसारित किया गया था। भले ही इस विज्ञापन को केवल एक बार प्रसारित किया गया था (हालाँकि टीवी विज्ञापन संकलन स्पेशल्स में कभी-कभार दिखाई देता था और एक बार सुपर बाउल से एक महीना पहले 1 बजे रात को प्रसारित हुआ था ताकि उस वर्ष पुरस्कार समारोह में विज्ञापन को शामिल किया जा सके) लेकिन फिर भी यह इस हद तक मशहूर और सुपरिचित हो गया कि इसे एक क्लासिक टीवी क्षण माना जाने लगा है।

कुछ विज्ञापनों की लोकप्रियता के बावजूद कई लोग उन्हें कई कारणों से एक मुसीबत मानते हैं। इसका मुख्य कारण यह हो सकता है कि विज्ञापनों की ध्वनि का परिमाण नियमित कार्यक्रमों की तुलना में अधिक (और कुछ मामलों में तो बहुत ज्यादा) होता है। यूनाइटेड स्टेट्स काँग्रेस ने विज्ञापनों के आवाज को कम करने के लिए 30 सितम्बर 2010 को काम अधिनियम नामक एक विधेयक पास किया। यूके में ब्रॉडकास्टिंग कमिटी ऑफ एडवरटाइजिंग प्रैक्टिस का भी यही नियम है। विज्ञापनों की बढ़ती संख्या के साथ-साथ उसी विज्ञापन को जरूरत से ज्यादा दिखाना परेशानी का एक दूसरा कारण है। तीसरा कारण यह हो सकता है कि फ़िलहाल टीवी विज्ञापन का मुख्य माध्यम है जो सेलफोन कंपनियों के विज्ञापन अभियानों, राजनीतिक अभियानों, फास्ट फ़ूड रेस्तरां के विज्ञापन अभियानों से लेकर स्थानीय कारोबारों और छोटे कारोबारों के विज्ञापन अभियान तक हरेक विज्ञापन अभियान को बढ़ावा दे रहा है जिससे कमर्शियल ब्रेक भी लंबे होते जा रहे हैं। अंत में एक और कारण यह है कि विज्ञापनों की वजह से अक्सर नियमित कार्यक्रमों के कुछ ऐसे हिस्सों में कटौती कर दी जाती है जो या तो कथानक का अंतिम भाग या कार्यक्रम का कोई महत्वपूर्ण मोड़ होता है जिसे देखना कई लोगों के लिए रोमांचक या मनोरंजक होता है।

एक संज्ञानात्मक दृष्टिकोण से कुछ लोगों के लिए विज्ञापनों का कष्टदायी होने का मुख्य कारण यह है कि विज्ञापन में जिस चीज की पेशकश की जाती है वह उस समय रुचि का विषय या हितकर नहीं होता है या प्रस्तुति स्पष्ट नहीं होती है। एक विशिष्ट दर्शक इतना ज्यादा विज्ञापन देख चुका होता है कि उसे लगने लगता है कि ज्यादातर विज्ञापन कष्टप्रद होंगे जो दर्शक को दुखदायी रूप से अपने देखने वाले कार्यक्रम को चुनने पर मजबूर करने लगता है। इसके विपरीत अगर कोई विज्ञापन दर्शक के दिल को छू जाता है (जैसे किसी दर्शक को दिखाया जाने वाला ऋण राहत से संबंधित कोई विज्ञापन जिसे मेल में देर से नोटिस प्राप्त हुआ हो) या उसे बुनियादी सन्देश से परे कोई मनोरंजन प्राप्त होता है (जैसे वेन्डी के "व्हेयर्स द बीफ?" अभियान के लिए क्लासिक हास्यप्रद कार्यक्रम) तो दर्शक उस विज्ञापन का इंतजार कर सकते हैं और शायद उसे फिर से देखने की भी इच्छा रख सकते हैं।

लैटिन अमेरिका
लोकप्रियता
कोरिया, दक्षिण
यूरोप